open-index/open-wikipedia-markdown huggingface dataset:
1992. gada Eiropas čempionāts futbolā

**1992. gada Eiropas čempionāts futbolā** notika Zviedrijā no 10. līdz 26. jūnijam. Tas bija pēc skaita 9. Eiropas čempionāts futbolā, ko rīkoja UEFA. Par Eiropas čempioniem negaidīti kļuva Dānijas izlase, kas finālā ar 2:0 pārspēja Vāciju.

## Komandas
Šīs 8 komandas piedalījās 1992. gada Eiropas čempionātā. Turnīram automātiski kvalificējās laukuma saimnieki Zviedrijas izlase. Finālturnīram bija kvalificējusies arī Dienvidslāvija, taču tika diskvalificēta Dienvidslāvijas karu dēļ, tādēļ turnīrā piedalījās viņu kvalifikācijas grupas 2. vietas ieguvēja Dānija. Turnīram kvalificējušās PSRS izlases vietā piedalījās NVS izlase.

*  Anglija
*  Dānija
*  Francija
*  Nīderlande
*  NVS
*  Skotija
*  Vācija
*  Zviedrija

## Stadioni
* *Nya Ullevi*, Gēteborga - Ietilpība: 44 000
* *Råsundastadion*, Stokholma - Ietilpība: 40 000
* *Malmö Stadion*, Malme - Ietilpība: 30 000
* *Idrottsparken*, Norčēpinga - Ietilpība: 23 000

## Turnīra gaita

Turnīra formāts bija tieši tāds pats, kā iepriekšējā čempionātā. 8 komandas bija sadalītas 2 grupās pa četrām komandām. Katras grupas divas spēcīgākās komandas iekļuva pusfinālā.

A grupā ļoti negaidīti pirmās divas vietas un ceļazīmes uz pusfinālu ieguva Zviedrijas un Dānijas izlases. Aiz abām Skandināvijas valstu komandām palika Francija un Anglija. B grupā spēcīgākā izrādījās Nīderlandes izlase, 2. vietā atstājot Vāciju, bet ārpus pusfināla - Skotiju un NVS.

Pusfinālā ļoti saspringtā cīņā Vācija ar 3-2 pārspēja laukuma saimniekus zviedrus, savukārt kārtējo pārsteigumu sagādāja dāņi, pēcspēles 11 m sitienu sērijā uzvarot Nīderlandi.

Finālā tikās divas kaimiņvalstu Vācijas un Dānijas komandas. Dāņi izcīnīja uzvaru ar 2-0 un kļuva par Eiropas čempioniem. Šis panākums bija ļoti negaidīts, jo vietu finālturnīrā Dānija ieguva tikai neilgi pirms čempionāta, kad diskvalificēja Dienvidslāviju.

## Grupu turnīrs

### A grupa

----

----

----

----

----

### B grupa

----

----

----

----

----

## Izslēgšanas turnīrs

### Pusfināli

----

### Fināls

## Statistika
;Labākie vārtu guvēji
*  Henriks Larsens — 3 
*  Deniss Bergkamps — 3
*  Kārlis Heincs Rīdle — 3 
*  Tomass Brolīns — 3
*  Žans Pjērs Papēns — 2
*  Franks Reikārds — 2
*  Tomass Heslers — 2
*  Jāns Ēriksons — 2

## Skatīt arī
* 1992. gada Eiropas čempionāta futbolā dalībvalstu sastāvi

## Ārējās saites
* Oficiālā UEFA mājaslapa
1988. gada Eiropas čempionāts futbolā

**1988. gada Eiropas čempionāts futbolā** notika Vācijas Federatīvajā Republikā no 10. līdz 25. jūnijam. Tas bija pēc skaita 8. Eiropas čempionāts futbolā, ko rīkoja UEFA. Par Eiropas čempioniem kļuva Nīderlandes izlase, kas finālā ar 2:0 pārspēja PSRS izlasi.

## Komandas
Šīs 8 komandas piedalījās 1988. gada Eiropas čempionātā. Turnīram automātiski kvalificējās laukuma saimnieki VFR izlase.

* 20px Anglija
* 20px Dānija
* 20px Itālija
* 20px Īrija
* 20px Nīderlande
* 20px PSRS
* 20px Spānija
* 20px VFR

## Stadioni
* Minhenes olimpiskais stadions, Minhene — 69 000
* *[[Parkstadion]]*, Gelzenkirhene — 62 000
* *[[Volksparkstadion]]*, Hamburga — 61 200
* *[[Deutsche Bank Park|Waldstadion]]*, Frankfurte pie Mainas — 61 000
* *[[Rheinstadion]]*, Diseldorfa — 55 850
* *[[HDI-Arena|Niedersachsenstadion]]*, Hannovere — 50 423
* *[[MHPArena|Neckarstadion]]*, Štutgarte — 50 000
* *[[RheinEnergieStadion|Müngersdorfer Stadion]]*, Ķelne — 47 000

## Turnīra gaita

Turnīra formāts bija tieši tāds pats, kā iepriekšējā čempionātā. 8 komandas bija sadalītas 2 grupās pa četrām komandām. Katras grupas divas spēcīgākās komandas iekļuva pusfinālā.

1. grupā spēcīgākās izrādījās laukuma saimnieki VFR izlase un Itālija, kas katra ieguva pa 5 punktiem. Pusfinālā no šīs grupas neiekļuva Spānija un Dānija. 2. grupā uzvarēja PSRS izlase, otrā palika Nīderlande, 3. vietā ierindojās Īrija, bet pamatīgu izgāšanos piedzīvoja angļi, kas zaudēja visās 3 spēlēs.

Pirmajā pusfinālā, kurā tikās VFR un Nīderlande, pirmie vadībā izvirzījās vācieši, taču Nīderlande spēja atspēlēties un uzvarēt ar 2:1. Otrajā pusfinālā PSRS ar 2:0 pārspēja Itāliju.

Finālspēlē spēcīgāka izrādījās Nīderlandes izlase, kas ar 2:0 pārspēja PSRS un pirmoreiz kļuva par Eiropas čempioniem. Spilgtākie Nīderlandes izlases spēlētāji šajā turnīrā bija Marko van Bastens, Franks Reikārds un Rūds Gullits.

## Grupu turnīrs

### 1. grupa

----

----

----

----

----

### 2. grupa

----

----

----

----

----

## Izslēgšanas turnīrs

### Pusfināli

----

### Fināls

## Statistika
Labākie vārtu guvēji:
* 20px Marko van Bastens — 5
* 20px Olehs Protasovs — 2
* 20px Rūdijs Fellers — 2

## Skatīt arī
* 1988. gada Eiropas čempionāta futbolā dalībvalstu sastāvi

## Ārējās saites
* Oficiālā UEFA mājaslapa
Minerālu klase

**Minerālu klase** ir augstākā minerālu klasifikācijas sistēmas pamatvienība. Mūsdienās apzināti ap 4000 minerālu veidi un vienkāršākai šī lielā vienību skaita iepazīšanai ir nepieciešama ērta klasifikācijas sistēma. Mūsdienās paralēli pastāv vairākas minerālu klasifikācijas sistēmas.

Štrunca sistēmā (9 klases) un vecajā Danas sistēmā (9 klases) minerālus sadala klasēs pēc to anjoniem, nodalot, piemēram, fosfātus no silikātiem. Jaunajā Danas sistēmā tiek izdalīts liels skaits minerālu klašu (78 klases), kas sadala minerālus gan pēc to anjoniem, gan arī pēc kristāliskās struktūras īpatnībām.

Vikipēdijā biežāk tiek izmantota Štrunca minerālu klasifikācijas sistēma, kurā iekļautas šādas 9 minerālu klases, kas tradicionāli tiek apzīmētas ar romiešu kārtas skaitļiem:

I. **Elementi** - dabā sastopami elementu tīrradņi, dabiski sakausējumi, karbīdi.

II. **Sulfīdi**, **sulfosāļi** - metālu un pusmetālu savienojumi ar sēru, selēnu, telūru, arsēnu, antimonu, bismutu.

III. **Halogenīdi** - savienojumi ar halogēniem.

IV. **Oksīdi** un **Hidroksīdi** - visi savienojumi ar skābekli izņemot skābju sāļus ar tipiskiem skābju anjoniem (piem. SO4)

V. **[[karbonātu minerāls|Karbonāti]]**, **nitrāti** un **borāti** - ogļskābes, slāpekļskābes un borskābes sāļi.

VI. **Sulfāti**, **Selenāti**, **Telurāti**, **Hromāti**, **Molibdāti**, **Volframāti** - sērskābes, hromskābju, molibdēnskābju, volframskābju sāļi. Šeit iekļauti arī selenāti un telurāti ar divvērtīgiem SeO4 un TeO4 anjoniem.

VII. **Fosfāti**, **arsenāti** un **vanadāti** - minerāli ar anjonu H3XO4 kur X attiecīgi ir fosfors, vanādijs un arsēns.

VIII. **[[silikātu minerāls|Silikāti]]** un **germanāti** - savienojumi, kuros ietilpst grupa [SiO4]4-

IX. **Organiskie savienojumi** - organisko skābju sāļi, alifātiskie un aromātiskie ogļūdeņraži, slāpekli saturoši organisko skābju sāļi (amīdi), sveķi. Formāli minerāli nevar būt organiskas vielas, taču šie savienojumi drīzāk pieder nedzīvajai dabai nevis dzīvajai dabai.

## Skatīt arī
* Minerāls
* Pasaules minerālu saraksts
* Štrunca minerālu klasifikācijas sistēma
* Jaunā Danas minerālu klasifikācijas sistēma
* Vecā Danas minerālu klasifikācijas sistēma
NVS futbola izlase

**NVS futbola izlase**, pilnais nosaukums **Neatkarīgo Valstu Sadraudzības futbola izlase**, bija 1992. gadā izveidota futbola izlase, kas bija Padomju Savienības futbola izlases pēctece. Padomju Savienība bija ieguvusi tiesības piedalīties 1992. gada Eiropas čempionāta finālturnīrā, bet pašas valsts šajā laikā vairs nebija. NVS futbola izlase tika veidota no bijušās Padomju Savienības futbolistiem, izņemot Igaunijas, Latvijas un Lietuvas futbolistus. Arī Gruzija neietilpa Neatkarīgo Valstu Sadraudzībā, taču izlasē bija iekļauts viens Gruzijas futbolists.
Steatīts

[thumb|300px|[senā Ēģipte|Seno ēģiptiešu no steatīta veidots skarabeja amulets.]]
**Steatīts** ir talka paveids, kas drīzāk ir nevis minerāla paveids, bet gan iezis, jo tas sastāv no maziem talka kristāliņiem un citu materiālu piejaukuma.

Tā kā talks ir viens no mīkstākajiem minerāliem, no steatīta mēdz izgatavot nepieciešamās formas priekšmetus, ko karsē, līdz tie vitrificējas un kļūst par stiklam līdzīgu materiālu. Šāds materiāls nereti tiek izmantots kā izolators elektriskās iekārtās, jo tam piemīt lieliskas izolatora īpašības, tas ir ilgmūžīgs un tam pirms karsēšanas ar presēšanu var piešķirt sarežģītu formu. Steatīts ir ticis apstrādāts jau gadu tūkstošiem ilgi, piemēram, lai pagatavotu pērlītes vai zīmogus.

Slavenas steatīta statujas ir atrastas Zimbabvē, Zimbabves senpilsētā un tās ir viens no retajiem skulpturālajiem veidojumiem, ko atstājusi senā Zimbabves kultūra.

Raksturīgi, ka tikko iegūts steatīts ir mīksts, taču paejot laikam, tas lēni sacietē.

## Atradnes
* Austrija
* Brazīlija (Minasžeraisa)
* Kanāda (Kvebeka)
* Čehija
* Vācija (Bavārija)
* Itālija
* Norvēģija (Telemarka)
* Lielbritānija (Kornvola)
* ASV (Kalifornija, Meina, Masačūsetsa, Ņūhempšīra, Ņūmeksika, Ņujorka, Pensilvānija, Rodailenda, Vērmonta, Virdžīnija).
Polifants

**Polifants** (no Polifantas (*Polyphant*) ciematiņa Kornvolā) ir pelēkzaļas krāsas talka paveids ar bālganiem un brūnganiem plankumiem, kuru izmanto tēlniecībā. Atrodams Lielbritānijā, Kornvolā netālu no Polifantas ciematiņa. Jau kopš normaņu laikiem tiek izmantots kā dekoratīvs apdares akmens baznīcās.
Hroma talks

**Hroma talks** ir hromu saturošs talka paveids. Atrodams Indijā, Maisuras štatā, Nugihalli. Šim talka paveidam raksturīga purpursarkana krāsa, Cr<sub>2</sub>O<sub>3</sub> saturs — 2,61%.
Bīkonīts

**Bīkonīts** (, nodēvēts kādas Mičiganas (ASV) apdzīvotās vietas vārdā) ir talka paveids, kas no parastā talka atšķiras ar to, ka ir smalki šķiedrains un pēc izskata atgādina azbestu.

Bīkonīts atrodams ASV, Mičiganas štatā, Čempionas raktuvēs (agrāk saucās — Bīkonas raktuves).
Dovecot

***Dovecot*** ir atvērtā koda POP un IMAP serveris *[[GNU/Linux|Linux]]*/*[[UNIX]]* veida operētājsistēmām, kura kods ir rakstīts, fokusējoties uz drošību. Izstrādātājs: Timo Sirainens (*Timo Sirainen*).
*Dovecot* pirmā relīze tika publiskota 2002. gada jūlijā.

## Ārējās saites
* Dovecot oficiālā mājaslapa
Marmatīts

thumb|Marmatīts

**Marmatīts** (no vietvārda Marmato Kolumbijā, kur atrod marmatītu), arī **kristofīts**, ir minerāla sfalerīta paveids, kas satur daudz dzelzs. Ir bijuši mēģinājumi izvirzīt marmatītu atsevišķa minerāla statusam, taču Starptautiskā mineraloģijas asociācija tam nav piekritusi. Marmatīta ķīmiskais sastāvs ir (Zn,Fe)S.

Atšķirībā no sfalerīta, kam raksturīgas gaišas krāsas un caurspīdīgums, marmatīts ir necaurspīdīgs un melns vai gandrīz melns.

Marmatīta kristāliem var būt augsta dekoratīva vērtība — tie ir koši melni un ar dimanta mirdzumu. Šādus kristālus augstu vērtē kolekcionāri.

## Atradnes
* ASV — Arizona, Kalifornija, Kolorādo, Nevada, Oklahoma, Vašingtona, Ziemeļkarolīna
* Austrālija — Jaundienvidvelsa
* Austrija — Karintija
* Čehija — Bohēmija
* Francija — Bretaņa, Overņa, Limuzīna, Lorēna, Lejasnormandija, Provansa
* Indija — Rādžastāna
* Itālija — Trentīno-Alto Adidže
* Kolumbija — Gvajabala, Marmato
* Meksika — Čivava
* Portugāle — Portu
* Serbija — Kosova
* Slovākija — Banska Bistrica un Košice
* Spānija — Katalonija, Larioha, Mursija
* Ukraina — Doneckas apgabals
* Ungārija — divas atradnes
* Vācija — Saksija
Kleiofans

**Kleiofans**, **kleofans** jeb **krāmerīts** ir bezkrāsains vai balts sfalerīta paveids. Kleiofana kristāliem ir augsta dekoratīva vērtība, pēc tiem ir privātu kolekcionāru un muzeju pieprasījums. Blīvums — 4,06 g/cm3. Kleiofana dzidrību un tīro krāsu nosaka tas, ka šajā sfalerīta paveidā cinka sulfīds ir praktiski tīrs no piejaukumiem, izņemot nelielu kadmija piejaukumu.

## Atradnes
* ASV — Ņūdžersija, Saseksas grāfiste, divas atradnes:
** Franklina, Troteras raktuves
** Ogdensburga, Stīrlingas raktuves
* Bulgārija — Plovdivas apgabals, Rodopu kalni, Madana, Osikovas rakstuves
* Krievija — Murmanskas apgabals, Kolas pussala, Lovozero, Umbozero raktuves, Šmojokitovoje pegmatīts
* Slovākija — Baņskobistricas apgabals, trīs atradnes:
** Zemie Tatri — Sovjansko
** Slovākijas Rūdu kalni — Drijenoka
** Štavnices grēda — Baņska Štavnica
* Zviedrija — Vermlande, Nordmarka
Vulfa

**Vulfa** var būt:

* Naomi Vulfa (*Naomi Wolf*; 1962) — amerikāņu rakstniece;
* Virdžīnija Vulfa (*Virginia Woolf*; 1882—1941) — angļu rakstniece.

## Skatīt arī
* Vulfi
* Vulfs
Bobijs Ors

**Roberts Gordons "Bobijs" Ors** (; dzimis  Perisoundā, Ontārio provincē, Kanādā) ir bijušais kanādiešu hokejists, spēlējis aizsarga pozīcijā. Viņš tiek uzskatīts par vienu no visu laiku izcilākajiem hokejistiem.

## Karjera
NHL spēlētājs aizvadījis 12 sezonas, 10 no tām Bostonas "Bruins", bet pēdējās divas — Čikāgas "Black Hawks". Divas reizes izcīnījis Stenlija kausu. Debijas sezonā (1967) viņš saņēma Kaldera balvu, ko pasniedz sezonas labākajam debitantam. Astoņas sezonas pēc kārtas tika iekļauts līgas simboliskajā pirmajā izlasē (1968—1975).

Pamatojoties uz 2011. gada datiem, viņš ir vienīgais aizsargs NHL vēsturē, kurš ir bijis sezonas rezultatīvākais spēlētājs (ieguvis divas Arta Rosa balvas), tāpat viņš ir vienā sezonā visvairāk punktus savākušais un rezultatīvas piespēles atdevušais aizsargs. NHL kopumā aizvadījis 657 spēles, kurās guvis 270 vārtus un 645 reizes rezultatīvi piespēlējis (kopā 915 rezultativitātes punkti). Izslēgšanas spēlēs piedalījies 74 spēlēs, kurās guvis 26 vārtus un atdevis 66 rezultatīvas piespēles (kopā 92 punkti).

1979. gadā viņš tika uzņemts Hokeja slavas zālē. Būdams 31 gadu vecs, viņš uzņemšanas brīdī bija jaunākais slavas zālē uzņemtais tās loceklis.

### Izlases karjera
B. Ors tika iekļauts Kanādas izlases sastāvā startam 1972. gada *Summit Series*, taču nespēlēja savainojumu dēļ. Viņš spēlēja izlases sastāvā 1976. gada Kanādas kausa izcīņā.

## Atsauces

## Ārējās saites
Pseidolīts (mineraloģija)

**Pseidolīts** mineraloģijā ir termins, ar kuru apzīmē reti sastopamu, dekoratīvu talka paveidu — oktaedra formas talka pseidomorfozi, kas aizstāj špineļa kristālus.

## Atsauces
Borts (minerāls)

**Borts** mineraloģijā ir termins, ko lieto saistībā ar dimantu.
* Dimantu ieguves rūpniecībā ar to apzīmē juvelierkvalitātes dimantu atlūzas.
* Rūpniecībā termins "borts" apzīmē tumšus dimantus, kas nav kristalizējušies perfektās formās un kurus to nepietiekamās juvelierkvalitātes dēļ izmanto tehniskām vajadzībām.

Jebkurā no šiem gadījumiem bortu izmanto daudzās tehnoloģiskajās iekārtās, piemēram urbšanas iekārtu kronīšiem. Smalkāku bortu izmanto augstas klases smilšpapīriem.

75% no pasaules borta piegādā Kongo DR.
Karbonādo

thumb|200px|Karbonādo minerāla gabaliņš.

**Karbonādo** (**melnais dimants**) ir minerāla — dimanta variācija. Pastāv versija, ka tas veidojas kosmosā, starpzvaigžņu telpā. Karbonādo ir dabīgs polikristālisks dimants, kurs uz Zemes atrasts aluviālajos nogulumos.

Karbonādo ir melnā krāsā, porains. Atšķirībā no citiem polikristāliskajiem dimantiem, karbonādo nesatur mantijas ieslēgumus.  Karbonādo atšķirībā no parastā dimanta ir raksturīga spēcīga luminiscence (fotoluminiscence un katodluminiscence), ko izraisa slāpekļa piejaukums un kristāliskā režģa tukšumi. Pētījumi norāda, ka karbonādo veidošanās sākumposmā ir saturējis radioaktīvus piejaukumus, kuri ir sadalījušies.

## Atradnes
* Centrālāfrikas Republika, Ubangi
* Brazīlija, Matugrosu — vieta, kur karbonādo atklāts pirmoreiz 1840. gados. Šeit karbonādo satur daudz zelta un sudraba un citu metālu sakausējumus.
* Venecuēla
* Austrālija, Rietumaustrālija

Krievijā, Sahas Republikā atrasts radniecīgs dimanta paveids — jakutīts.

## Izcelsme
Karbonādo izcelsme agrāk izraisīja speciālistu diskusijas, taču nesenos pētījumos 2006. gadā tā izcelsme ir noskaidrota. Saskaņā ar *Case Western Reserve University* un Floridas Starptautiskās universitātes (abas universitātes atrodas ASV) speciālistu pētījumiem uz Zemes atrodamie karbonādo ir veidojušies ārpus Zemes, kosmiskajā telpā. Par to liecina slāpekļa un ūdeņraža piemaisījumi, kas savukārt liecina, ka karbonādo veidojies ar ūdeņradī bagātā starpzvaigžņu telpā — tātad ārpus Saules sistēmas, visdrīzāk netālu no oglekļa zvaigznēm. Uz Zemes tie nonākuši ar meteorītiem. Pastāv iespēja, ka karbonādo ir veidojies supernovu sprādzienos.

Agrāk bija izvirzītas vairākas hipotēzes:
# Tieša organiskā oglekļa pārveidošanās ļoti augsta spiediena apstākļos (piem. Zemes dziļākajos slāņos)
# Šoka metamorfisms, ko izraisījis meteorīta trieciens
# Radiācijas ietekmēts dimanta veidošanās process, ko ietekmējusi urāna un torija radioaktīvā sadalīšanās.

Katrai no šīm hipotēzēm bija savas nepilnības. Pirmās hipotēzes gadījumā karbonādo būtu atrodams visā pasaulē. Meteorītu triecieni rada citu oglekļa minerālu — lonsdaleītu, kas kristalizējas heksagonālajā singonijā, savukārt karbonādo nepiemīt heksagonālā singonija. Savukārt radioaktīvajam sadalīšanās procesam ir pārāk maza enerģija, lai radītu karbonādo kristālus, kuru diametrs sasniedz 500 mikrometrus.

Karbonādo izmanto juvelierrūpniecībā kā dekoratīvu akmeni un ietvaru.

## Atsauces
Džeimss Blants

**Džeimss Hiljē Blants** (; dzimis  Taidvortā, Lielbritānijā) ir angļu dziedātājs un dziesmu rakstnieks, kura debijas albums "Back to Bedlam" un hits "You're Beautiful" nesa viņam popularitāti 2005. gadā. Viņš pārstāv popmūzikas un pieaugušo liriskās mūzikas stilu. Bez vokāla Blants spēlē arī vairākus mūzikas instrumentus, ieskaitot klavieres, ģitāru, marimbu un melotronu.

Viņš ir pārstāvējis "Custard Records" un kļuvis par pēc ilgiem laikiem pirmo britu pārstāvi kā pirmās vietas ieguvēju Amerikas "Bilboard the Hot 100" ar dziesmu "You're Beautiful" 2006. gadā. Pēdējais, kas pirms viņa to bija izdarījis, bija Eltons Džons 1997. gadā. Latvijā Blanta dziesma "You're Beautiful" divas nedēļas noturējās "European Hit Radio" topa 1. vietā. Labi panākumi ir bijuši arī viņa dziesmām "Goodbye My Lover", "No Bravery", "High" un "Wisemen".

## Diskogrāfija
* *[[Back to Bedlam]]* (2005)
* *[[All the Lost Souls]]* (2007)
* *[[Some Kind of Trouble]]* (2010)
* *[[Moon Landing (albums)|Moon Landing]]* (2013)
* *[[The Afterlove]]* (2017)
* *[[Once Upon a Mind]]* (2019)
Gorillaz

**Gorillaz** ir animēta mūzikas grupa, sastādīta no 4 virtuāliem tēliem: 2D, Murdoc, Noodle un Russel.

Grupu radīja Deimons Albarns no Britu rokgrupas "Blur", un Džeimijs Hevlets, komiksa "Tanku meitenes" līdzradītājs. Viņu stils ir daļēji 'alternatīvs', bet ar lielu dažādu mūzikas stilu ietekmi.

Atšķirībā no citām grupām, kurām ir reāli panākumi, "Gorillaz" ir neliela parodija tādām grupām kā "Spinal Tap" un "A Mighty Wind".

Grupas pirmais albums ("Gorillaz", 2001. gadā) tika pārdots vairāk kā 3 miljonos kopiju un guva viņiem tādus ienākumus, ka grupa iekļuva Ginesa Rekordu grāmatā kā panākumiem visbagātākā virtuālā grupa. Viņu otrais studijas albums, "Demon Days", tika realizēts 2005. gadā, un tajā tika iekļauti singli "Feel Good Inc.", "DARE", "Dirty Harry" un "Kids With Guns / El Mañana." "Demon Days" ieguva platīna disku ASV un trīskāršu platīnu Apvienotajā Karalistē, un piecas "Grammy" balvu nominācijas 2005. gadā un dabūja balvu kategorijā "Labākais Pop savienojums ar balsi".

Latvijā vislielākie panākumi European Hit Radio topā bija singliem no albuma "Demon Days". Dziesma "Feel Good Inc." vairākas nedēļas turējās topa virsotnēs (ilgstoši arī LTV7 raidījuma *Sems* topa pirmajā vietā), labi panākumi bija arī dziesmām "DARE" un "Dirty Harry".

## Diskogrāfija
thumb|Gorillaz 
### Studijas albumi
* 2001: *Gorillaz*
* 2005: *Demon Days*
* 2010: *Plastic Beach*
* 2011: *The Fall*
* 2017: *Humanz*
*2018: *The Now Now*
*2020: *Song Machine, Season One: Strange Timez*
*2023: *Cracker Island*

### Labāko dziesmu izlases un remiksu albumi
* 2002: *G-Sides*
* 2002: *Laika Come Home*
* 2007: *D-Sides*

## Piezīmes un atsauces

## Ārējās saites
* Gorillaz.com (Oficiālā mājas lapa)
Morions

250px|thumb|Morions

**Morions** (no  — 'duļķains, tumšs') jeb **melnais kristāls** ir kvarca paveids. Morions ir tumši brūns līdz melns, necaurspīdīgs kvarcs, ko bieži apvieno ar ļoti līdzīgo dūmu kvarcu. Abi šie kvarca paveidi rodas pakļaujot alumīniju saturošu kvarcu radiācijai. Šāds process var notikt dabiski, taču bieži tiek veidots mākslīgs morions/dūmu kvarcs, to speciāli apstarojot. Dabā šāds kvarcs var veidoties granītos, kuriem piemīt vāja bet pastāvīga radiācija. Lielākie kristāli — līdz 3 tonnas smagi (Minasžeraisa).

Vērtīgs un skaists kolekciju minerāls. Izmanto rotaslietu izgatavošanā.

## Atradnes
* ASV — Kalifornija
* Brazīlija — Minasžeraisa
* Čehija
* Krievija — Urāli
* Lielbritānija — Skotija
* Madagaskara
* Polija
* Šveice
* Ukraina — Volīnijas apgabals (lielākais atrastais kristāls — 1,5 tonnas)

## Ārējās saites
* Dūmu kvarca attēli
Infrastruktūra

**Infrastruktūra** ir tautsaimniecības teritoriālās struktūras sastāvdaļa, ko veido transporta, sakaru, tirdzniecības, enerģētikas un ūdenssaimniecības sistēma, kā arī dzīvokļi, skolas, veselības aizsardzības, kultūras, sporta u. tml. iedzīvotāju aprūpes objekti un to izkārtojums kādā teritorijā.

Infrastruktūras attīstība ietver jaunu objektu būvniecību, esošo objektu modernizāciju un uzturēšanu.

## Infrastruktūras veidi

#### Transporta infrastruktūra
Transporta infrastruktūra ietver:

* Ceļi: Autoceļi, šosejas, ielas un veloceliņi.
* Dzelzceļi: Sliežu ceļi, dzelzceļa stacijas un vilcienu depo.
* Lidostas: Starptautiskās un reģionālās lidostas, termināļi un skrejceļi.
* Ostas: Jūras un upju ostas, piestātnes un noliktavas.
* Sabiedriskais transports: Autobusi, tramvaji, metro un trolejbusi.

#### Enerģētikas infrastruktūra
Enerģētikas infrastruktūra ietver:

* Elektrotīkli: Elektrolīnijas, apakšstacijas un elektrostacijas.
* Gāzes vadi: Gāzes padeves tīkli un gāzes uzglabāšanas iekārtas.
* Atjaunojamās enerģijas avoti: Vēja ģeneratori, saules paneļi un hidroelektrostacijas.

#### Ūdens un kanalizācijas infrastruktūra
Ūdens un kanalizācijas infrastruktūra ietver:

* Ūdensapgāde: Ūdens attīrīšanas iekārtas, ūdensvadi un ūdens rezervuāri.
* Kanalizācija: Notekūdeņu attīrīšanas iekārtas, kanalizācijas caurules un lietus ūdens novadīšanas sistēmas.

#### Informācijas un komunikāciju tehnoloģijas (IKT)
IKT infrastruktūra ietver:

* Interneta tīkli: Platjoslas tīkli, optiskās šķiedras kabeļi un Wi-Fi piekļuves punkti.
* Telekomunikācijas: Mobilie sakaru torņi, telefona līnijas un datu centri.
* IT infrastruktūra: Serveri, datu uzglabāšanas iekārtas un mākoņpakalpojumi.

#### Sabiedrības infrastruktūra
Sabiedrības infrastruktūra ietver:

* Izglītības iestādes: Skolas, universitātes un pētniecības institūti.
* Veselības aprūpes iestādes: Slimnīcas, poliklīnikas un veselības centri.
* Valdības ēkas: Pašvaldību un valsts iestāžu ēkas.
* Kultūras un atpūtas objekti: Teātri, muzeji, parki un sporta objekti.
Stavangere

**Stavangere** () ir pilsēta Norvēģijas dienvidrietumos, Rūgalannes filkes un Stavangeres komūnas administratīvais centrs, osta Ziemeļjūras krastā. Ceturtā lielākā Norvēģijas pilsēta. Sena pilsēta, kurā atrodas Stavangeres Doms — Norvēģijas vecākā katedrāle.

Mūsdienās pazīstama kā Norvēģijas naftas "galvaspilsēta" un kompānijas *[[Equinor]]* galvenās mītnes vieta. Netālu no pilsētas atrodas Norvēģijas armijas štābs un NATO bāze (*Joint Warfare Center*).

2008. gadā Stavangere bija Eiropas Kultūras galvaspilsēta.

Pilsētā bāzēts Norvēģijas hokeja līgas klubs Stavangeres "Oilers", kas laika posmā no 2009. līdz 2015. gadam sešas reizes izcīnījis Norvēģijas čempiontitulu. Stavangere ir mājvieta arī futbola klubam *[[Viking FK]]*.

## Vēsture
Pilsēta dibināta 1125. gadā kā bīskapijas centrs un attīstījās kā tirgus pilsēta. Līdz ar reformācijas ieviešanu 1536. gadā Stavangeres kā reliģiskā centra nozīme samazinājās.

19. gadsimtā pilsēta uzplauka kā siļķu ieguves un tirdzniecības centrs.

Kopš 1969. gada, kad Ziemeļjūrā tika atklātas bagātīgas naftas atradnes, Stavangere strauji attīstās, jo to izraudzījās par galveno Norvēģijas naftas rūpniecības centru.

## Cilvēki
Stavangerē ir dzimuši tādi cilvēki kā:

* Tors Arne Hetlands (*Tor Arne Hetland*, 1974) - slēpotājs
* Aleksandrs Hjellans (*Alexander Kielland*, 1849-1906) - rakstnieks
* Kristiāns Luīss Lange (*Christian Lous Lange*, 1869-1938) - politiķis
* Līva Kristīne (*Liv Kristine*, 1976) - mūziķe

## Atsauces

## Ārējās saites
Braga

**Braga** () ir sena pilsēta Portugāles ziemeļrietumos, trešā lielākā Portugāles pilsēta. Sens arhibīskapijas centrs.

## Vēsture
thumb|200px|left|Bīskapa pils parks Bragā
Pirms romiešu iebrukuma apmetne bija ķeltibēru brakaru (*bracari*) cilts centrs. Bragas apkārtni romieši ieņēma ap 136. gadu p. m. ē., bet ap 20. gadu p. m. ē. Oktaviāns nodibināja pilsētu, kuru nosauca par Brakaru Augustu (*Bracara Augusta*). 3. gadsimta beigās Diokletiāns to padarīja par jaundibinātās Romas provinces Galēcijas (*Gallaecia*) galvaspilsētu.

410. gadā Ibērijas pussalā iebrukušie svēvi Bragu izraudzījās par savas valsts galvaspilsētu. Ap 485. gadu pilsēta nokļuva vestgotu rokās. No IV gadsimta beigām līdz mūsdienām Braga ir bīskapa rezidences pilsēta un Portugāles baznīcas centrs.

8. gadsimta sākumā Bragu ieņēma mauri, 1040. gadā to atkaroja Kastīlijas karalis Fernando I. No 1093. līdz 1147. gadam Bragā atradās Portugāles galms. 1070. gadā tika atjaunota arhibīskapija. Viduslaiku Braga tomēr aizņēma tikai daļu no bijušās romiešu pilsētas.

Pilsēta maz attīstījās Lielo ģeogrāfisko atklājumu laikā. 18. gadsimtā pilsētā tika uzceltas daudzas baroka celtnes.

## Cilvēki
Bragā dzimuši:
* Orozijs (*Orosius*, 385—420) - vēsturnieks un teologs

## Sports
Pilsētu Portugāles futbola Premjerlīgā pārstāv klubs *[[S.C. Braga]]*, kurš divreiz uzvarējis Portugāles kausā un 2008. gadā pēdējā UEFA Intertoto kausa turnīrā.

## Apskates vietas

Attēls:Se Catedral de Braga.jpg|Bragas katedrāle
Attēls:Braga 1.JPG|*Praça da República*
Attēls:Camara de braga.jpg|*Praça do Município* 
Attēls:Santuário do Sameiro.JPG|*Santuário do Sameiro*
Attēls:Treppenaufgang Bom Jesus do Monte.jpg|Kāpnes uz *Bom Jesus do Monte* 
Attēls:Braga 4.jpg|*Bom Jesus do Monte*
Attēls:Arco da porta nova Braga.jpg|*Arco da porta nova*
Attēls:Rua do souto.jpg|*Rua do souto* 


## Atsauces

## Ārējās saites

*
Mobilo telefonu satura reklāma

**Mobilo telefonu satura reklāma** ir zvana melodiju, spēļu un cita mobilajiem telefoniem domātā satura iegādes veicināšana. Šis saturs parasti tiek iegādāts ar paaugstinātas maksas īsziņu palīdzību. Mobilajiem telefoniem domātā satura reklamēšana un tirdzniecība ir kļuvusi īpaši populāra pēdējā laikā, tā tiek reklamēta gan Internetā, gan televīzija, gan arī drukātajos plašsaziņas līdzekļos.

## Vēsture
Vecākā lietotāja pielāgojama lieta mobilajos telefonos bija operatora logotips, kas noklusēti parasti attēloja mobilā tīkla operatora (piemēram, LMT) logotipu. Tie bieži tika aizstāti ar savu vārdu vai speciālu simbolu. Ar laiku parādījās servisi, kas piedāvāja iegādāties dažādus logotipus par nelielu samaksu, izmantojot paaugstinātas maksas īsziņas.

Vēlāk telefonu ražotāji ieviesa iespēju lietotājam papildināt noklusēto aparāta zvana melodiju klāstu. Melodiju tirdzniecība kļuva par ienesīgu biznesu, parādījās servisi, kas tirgoja tās izmantojot maksas īsziņas. Tie seko līdzi tendencēm mūzikas pasaulē, piedāvājot iegādāties populāru izpildītāju dziesmu zvana melodiju versijas.

Papildus tam mūsdienās tiek tirgotas arī mobilajiem telefoniem domātas spēles un citas programmas, fona attēli, animācijas un cits saturs.
Keiptauna

**Keiptauna** (, , ķhosu: *iKapa*) ir pilsēta Dienvidāfrikas dienvidrietumos, Atlantijas okeāna krastā pie Labās Cerības raga, Galda kalna piekājē. Dienvidāfrikas parlamenta mītnes vieta un Rietumkāpas provinces galvaspilsēta. Keiptauna ir otra lielākā Dienvidāfrikas pilsēta.

2011. gadā pilsētā dzīvoja 827 218 iedzīvotāji, bet pilsētas aglomerācijā 3,74 miljoni iedzīvotāju. Keiptaunas platība ir 2499 km2. Keiptauna 2014. gadā bija Pasaules Dizaina galvaspilsēta.

## Vēsture
thumb|250px|left|Keiptauna
Pirmais eiropietis, kurš 1488. gadā atklāja apvidu, bija portugāļu jūrasbraucējs Bartolomeu Diašs. 1652. gadā Nīderlandiešu Austrumindijas kompānijas kuģotājs Jans van Rībēks (*Jan van Riebeeck*) nodibināja apmetni uz Austrumindiju ejošo kuģu apkalpošanai.

1795. gadā Keiptaunu sagrāba angļi. Kaut arī 1803. gadā noslēgtais miera līgums atdeva Keiptaunu atpakaļ Nīderlandei, 1806. gadā to atkal sagrāba angļi un 1814. gadā tā iekļāvās Britu impērijā un kļuva par Kapzemes kolonijas administratīvo centru.

1910. gadā, kad bija anektētas būru republikas, nodibinājās britu domīnija Dienvidāfrikas Savienība, un Keiptauna kļuva par teritorijas likumdošanas varas centru.

Kopš 1948. gada, kad Dienvidāfrikā tika ieviests aparteīds, tika veikta plānota Keiptaunas rajonu homogenizācija pēc rases pazīmēm.

1990. gada 11. februārī Nelsons Mandela no Keiptaunas pašvaldības ēkas balkona teica savu pirmo publisko runu pēc atbrīvošanas no cietuma.

## Cilvēki
Keiptaunā dzimuši:
* Aba Evens (*Abba Eban*, 1915-2002) — diplomāts
* Džons Maksvels Kutzē (*John Maxwell Coetzee*, 1940-) — rakstnieks
* Benijs Makartijs (*Benni McCarthy*, 1977-) — futbolists

## Atsauces

## Ārējās saites
Japānas mobilo telefonu kultūra

Japānā mobilie telefoni ir visur. Japāniski tos sauc par *keitai denva* (携帯電話) (kas tulkojumā nozīmē "portatīvie telefoni"), bet parasti — vienkārši par *keitai*.

Lielākajai daļai Japānas iedzīvotāju pieder *keitai*, kuri parasti ir aprīkoti ar dažādām modernām tehnoloģijām, piemēram, foto un video kamerām. Šī ārkārtīgi lielā mobilo tālruņu izplatība ir novedusi pie savdabīgas **mobilo telefonu kultūras** jeb "keitai kultūras" rašanās.

## Pazīmes un izplatītākais lietojums

Lielākā daļa pēdējos trīs gados Japānā pārdoto mobilo telefonu ir aprīkoti ar iebūvētām kamerām, jaunākajiem modeļiem pat ir augstas kvalitātes ciparu kameras. Ar lielāko daļu kameru var uzņemt gan nekustīgus attēlus, gan kustīgus videomateriālus. Uzņemtos attēlus parasti var pārsūtīt uz citiem telefoniem vai iekļaut ziņojumos.

Daudziem *keitai* ir arī dažādas papildus iespējas, piemēram, konfigurējamas datubāzes, adrešu grāmatiņas, modinātājs, hronometrs, spēles, plānotājs, kā arī attēlu apstrādes iespējas, kas ļauj, piemēram, izveidot bildei rāmi vai veidot animācijas. Pēdējos gados ir pat parādījušies telefoni, ko var izmantot kā debetkartes vai kredītkartes veikalu kasēs, un ar to palīdzību var norēķināties par gandrīz jebkuru preci, sākot ar skropstu tušu un beidzot ar reaktīvo lidmašīnu.

Daži jaunākie modeļi arī ļauj lietotājam skatīties telefona ekrānā filmas un televīziju. Lielāko daļu *keitai* var pieslēgt internetam, izmantojot tādus servisus, kā i-mode. Japāna bija pirmā valsts pasaulē, kur plašākām iedzīvotāju masām bija pieejami 3G pakalpojumi. Lietotāji savos telefonos var pārlūkot speciāli tiem veidotas tīmekļa vietnes, kādu Japānā ir ļoti daudz. Viens no izplatītākajiem mobilā interneta pielietojumiem Japānā ir sabiedriskā transporta kustības sarakstu apskate tālruņa ekrānā.

Runāšana pa telefonu, atrodoties sabiedriskajā transportā, ir tik izplatīta, ka tajos regulāri tiek atskaņoti paziņojumi, kuros pasažieri tiek lūgti nerunāt pa telefonu, kā arī pārslēgt tos uz kluso režīmu. Tas, kā arī zemā maksa par īsziņām, kuras var papildināt ar speciāliem simboliem, smaidiņiem, attēliem un nelielām animācijām, ļoti izplatītu ir padarījis īsziņu sūtīšanu mobilo tālruņu lietotāju starpā.

Japānas mobilie tālruņi ir spējīgi izmantot ļoti plašu rakstzīmju un ikonu kopu, kas balstīta uz JIS standartu. Sastādot teksta ziņas, var izmantot vairāk nekā tūkstoš dažādu latīņu alfabēta, hiragana, katakana, kandži un citu simbolu.

## Skatīt arī
* Japānas kultūra
2004. gada Eiropas čempionāts futbolā

**2004. gada Eiropas čempionāts futbolā** notika Portugālē no 12. jūnija līdz 4. jūlijam. Tas bija pēc skaita 12. Eiropas čempionāts futbolā, ko rīkoja UEFA. Par Eiropas čempioniem negaidīti kļuva Grieķijas izlase, kas finālā ar 1:0 pārspēja laukuma saimniekus Portugāli. Šis bija pirmais un pagaidām vienīgais Eiropas čempionāta finālturnīrs, kurā piedalījās arī Latvijas izlase.

## Komandas

Šīs 16 komandas piedalījās 2004. gada Eiropas čempionātā. Turnīram automātiski kvalificējās laukuma saimnieki Portugāles izlase.

## Stadioni



## Turnīra gaita

Turnīra formāts bija tieši tāds pats, kā iepriekšējā čempionātā. 16 komandas tika sadalītas 4 grupās pa četrām komandām. Katras grupas 2 spēcīgākās izlases iekļuva ceturtdaļfinālā.

A grupā uzvarēja laukuma saimnieki Portugāle, bet otro vietu pārsteidzoši ieguva Grieķijas izlase, kas apsteidza par spēcīgākām uzskatītās Spānijas un Krievijas izlases. No B grupas ceturtdaļfinālā ļoti pārliecinoši iekļuva favorītes Francija un Anglija, savukārt C grupā 3 komandas ieguva 5 punktus, taču pateicoties neizšķirtam pēdējā savstarpējā spēlē, tālāk iekļuva Zviedrija un Dānija, aiz borta atstājot Itāliju. D grupā visās 3 spēlēs uzvarēja Čehija, bet otrajā vietā palika Nīderlande, kas apsteidza vāciešus un latviešus.

Divās no četrām ceturtdaļfināla spēlēm uzvarētāju nācās noskaidrot pēcspēles 11 m sitienu sērijās, kur Portugāle uzvarēja Angliju, bet Nīderlande - Zviedriju. Vēl Čehija ar 3-0 sagrāva dāņus, savukārt kārtējo pārsteigumu sagādāja Grieķija, ar 1-0 uzvarot Francijas izlasi.

Pusfinālā ļoti līdzīgā spēlē Portugāle ar 2-1 uzvarēja Nīderlandi, bet Čehijas izlasi apturēja grieķi.

Finālā tikās Portugāle pret Grieķiju. Par favorītiem tika uzskatīti mājinieki portugāļi, taču visa turnīra laikā izteiktu aizsardzības futbolu spēlējošā Grieķijas izlase, pateicoties Angela Haristeja gūtajiem vārtiem, jau trešajā spēlē pēc kārtas uzvarēja ar 1-0, tā kļūstot par Eiropas čempioniem.

## Grupu turnīrs

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

## Izslēgšanas turnīrs

### Ceturtdaļfināli

----

----

----

### Pusfināli

----

### Fināls

## Statistika
### Vārtu guvēji
Eiropas čempionāta futbolā 2004 labākie vārtu guvēji

### Ātrākie vārti
**2. minutē**: Dmitrijs Kiričenko (Krievija pret Grieķiju)

### Apbalvojumi
;UEFA turnīra simboliskā izlase

;Labākais vārtu guvējs
*  Milans Barošs

;Labākais spēlētājs
*  Teodors Zagorakis

## Skatīt arī
* Latvijas futbola izlase 2004. gada Eiropas čempionātā

## Atsauces

## Ārējās saites

* Oficiālais rezultātu arhīvs
Kartāga

**Kartāga** (, ,  vai arī *Karthago*, kas savukārt cēlies no feniķiešu valodas *Qart-ḥadašt* — 'jaunā pilsēta') ir sena pilsēta Ziemeļāfrikā (mūsdienu Tunisijas galvaspilsētas Tunisas teritorijā), kā arī Kartāgas lielvalsts centrs (ap 814—146 p.m.ē.).

## Vēsture
Tā ir cēlusies no feniķiešu kolonistu apmetnes no Tīras Feniķijā. Uzskata, ka pilsētu dibinājusi Tīras karaliene Dīdona (arī Elisa vai Elisāra), kas, kā vēsta leģenda, vēlāk beidza dzīvi pašnāvībā, nevēloties pakļauties mauritāņu karaļa kategoriskajai prasībai kļūt par tā sievu.

Ar laiku Kartāga ieguva ievērojamu ekonomisku ietekmi visā Vidusjūras reģionā. Kartāga bija viena no lielvarām līdzās Romas Republikai 2. un 3. gadsimtā p.m.ē. un sacentās ar Romu par Vidusjūras rietumdaļas kontrolēšanu. Šie konflikti ar laiku noveda pie Pūniešu kariem, kuros Kartāga sākotnēji guva leģendāras uzvaras, taču Trešajā pūniešu karā cieta smagu sakāvi, kā rezultātā pilsēta tika nopostīta un tās teritorija pievienota Romai kā viena no Romas impērijas provincēm.

## Skatīt arī
* Hannibals Barka
* Kartāga (valsts)

## Ārējās saites
Audi (auto)

**Audi AG** ir Vācijas luksusa automobiļu ražotājs ar galveno mītni Ingolštatē, Bavārijā, Vācijā. Audi ir Volkswagen Group pilnībā piederošs meitasuzņēmums, kas ražo automobiļus deviņās ražotnēs visā pasaulē.

Uzņēmuma izcelsme ir sarežģīta, un tā aizsākās 1909. gadā, 16. jūlijā, kad inženieris Augusts Horhs dibināja pirmos uzņēmumus (Horch un Audiwerke). Divas citas ražotāju kompānijas (DKW un Wanderer) arī piedalījās Auto Union GmbH dibināšanā 1932. gada 29. jūnijā. Mūsdienu Audi ēra sākās 20. gadsimta 60. gados, kad Volkswagen no Daimler-Benz iegādājās Auto Union. Pēc Audi zīmola atkārtotas ieviešanas 1965. gadā ar Audi F103 sēriju, Volkswagen 1969. gadā apvienoja Auto Union ar NSU Motorenwerke, tādējādi izveidojot uzņēmuma pašreizējo formu.

## Automašīnu modeļi
* Audi 50
* Audi 80/90/4000
* Audi 100/200/5000
* Audi A2
* Audi A3
* Audi A4
* Audi A5
* Audi A6
* Audi A7
* Audi A8
* Audi Q3
* Audi Q4 e-tron
* Audi SQ5
* Audi Q5
* Audi Q7
* Audi Q8
* Audi Quattro
* Allroad Quattro
* Audi RS2
* Audi RS4
* Audi RS5
* Audi RS6
* Audi RS7
* Audi S2
* Audi S3
* Audi S4
* Audi S5
* Audi S6
* Audi S7
* Audi S8
* Audi TT
* Audi V8
* Audi R8

## Atsauces

## Ārējās saites
Igauņi

**Igauņi** () ir Ziemeļaustrumeiropā mītoša tauta, kas runā igauņu valodā. Igauņu valoda pieder somugru valodu grupas Baltijas somu atzaram un ir līdzīga kaimiņu somu, līvu, karēļu, ižoru, setu, vepsu un votu valodām.

## Nosaukums
thumb|left|200px|Dažādu novadu igauņu tautastērpi no "Igauņu enciklopēdijas" (Eesti Entsüklopeedia, 1936)

Latviešu vārds "igauņi" ir atvasināts no Ugandi zemes nosaukuma, kas bija galvenā Tālavas latgaļu kaimiņzeme.
Igauņu valodā šobrīd lietotais vārds "eesti" cēlies no ģermāņu valodās lietotā Baltijas jūras austrumu piekrastē dzīvojošo tautu apzīmējuma *Eisten* ("austrumnieki"). To savā pirmajā ģermāņu cilšu aprakstā lietojis jau Tacits 98. gadā m.ē. : "Aistu ciltīm ir svēbu tērpi un paražas, taču to valoda ir tuvāka britu valodai". Krievu hronikās lietotais igauņu cilšu apzīmējums ir "čudi" (*чудь*, "savādnieki").

Igauņu pašnosaukums līdz pat 19. gadsimta nacionālajai atmodai bija *maarahvas*, vārds *eestlased* sāka lietot tikai akadēmiski izglītoto igauņu nacionālās Atmodas darbinieku iespaidā.

## Latvijas igauņi
 
Līdz pat Vidzemes guberņas pastāvēšanas laikam etniskā robeža starp latviešu un igauņu apdzīvotajām zemēm nebija skaidri noteikta. Pēc dzimtbūšanas atcelšanas, bet īpaši pēc 1860. gada igauņu zemnieki iegādājās zemi tagadējā Latvijas teritorijā un pārcēlās uz pastāvīgu dzīvi Rīgā, Valkā, Valmierā un citās pilsētās.
Lielāks skaits igauņu dzīvoja tagadējos Valmieras un Valkas novados, bet arī Alūksnes, Smiltenes un Gulbenes novados, kur viņi tika dēvēti par *leiviem*. 
Pēc Latvijas—Igaunijas robežas nospraušanas 1920. gadā Latvijā dzīvojošo igauņu skaits samazinājās. Pēc 1920. gada tautas skaitīšanas datiem Latvijā dzīvoja 8700 igauņu, visvairāk Valkas un Alūksnes apkārtnē (4100), ap Valmieru (1600) un Rīgā (1600). 1935. gadā Latvijas Republikā dzīvoja tikai 6900 igauņi (0,4% no iedzīvotāju skaita). Pēc Latvijas okupācijas igauņu biedrība un skolas tika likvidētas. Igauņu skaits samazinājās no 4600 1959. gadā līdz 3300 1989. gadā.

## Skatīt arī
* Baltijas somi

## Atsauces

## Ārējās saites

* Atskaņu hronika par igauņiem
Nībelungi

**Nībelungi** ir sens apzīmējums vācu tekstos ļoti bagātai Burgundijas karaliskai dzimtai, kas apmetās Vormsā.

Iespaidojoties no šīs leģendas, Rihards Vāgners radījis nemirstīgo darbu "Nībelunga gredzens". Riharda Vāgnera operu ciklā "Nībelunga gredzens" ar vārdu "Nībelungi" apzīmē rūķus.

## Skatīt arī
* Nībelungu dziesma
* Nībelunga gredzens
Patriks Ruā

**Patriks Ruā** (; dzimis 1965. gada 5. oktobrī Kanādā) ir bijušais kanādiešu hokejists, vārtsargs, tagad treneris. Savas karjeras laikā Nacionālās hokeja līgas klubu Monreālas "Canadiens" un Kolorādo "Avalanche" sastāvā kļuvis par četrkārtēju Stenlija kausa ieguvēju.

Kopš 2024. gada janvāra ir NHL komandas Ņujorkas "Islanders" galvenais treneris.

## Spēlētāja karjera
2006. gada 13. novembrī P. Ruā tika uzņemts hokeja Slavas zālē. Lielāko daļu savas karjeras (12 sezonas) spēlēja NHL klubā Monreālas "Canadiens", kopā ar kuru divas reizes izcīnīja Stenlija kausu. Pēc tam 8 sezonas aizvadīja citā NHL klubā Kolorādo "Avalanche" ar kuru arī izcīnīja divus Stenlija kausus. Kanādas izlases sastāvā piedalījies tikai 1998. gada Olimpiskajās spēlēs. Viņš joprojām ir bijis vienīgais spēlētājs NHL, kurš ir saņēmies Kona Smita balvu 3 reizes.

## Trenera karjera
Jau ilgstoši Ruā piederējis QMJHL klubs Kvebekas "Remparts", kuru sākot ar 2005.—06. gada sezonu Ruā arī trenēja. "Remparts" galvenais treneris viņš bija līdz pat 2012.—13. gada sezonas noslēgumam. 2013. gada maijā tika apstiprināts par NHL kluba Kolorādo "Avalanche" galveno treneri. Pēc sezonas beigām kā līgas labākais treneris ieguva Džeka Adamsa balvu. Par "Avalanche" galveno treneri strādāja līdz 2016. gada augustam, kad iesniedza atlūgumu.

2024. gada 20. janvārī NHL komanda Ņujorkas "Islanders" atlaida galveno treneri Leinu Lambertu no amata un nosauca Ruā par viņa pēcteci galvenā trenera amatā.

## Atsauces

## Ārējās saites

* Patrika Ruā eliteprospects.com trenera profils
1996. gada Eiropas čempionāts futbolā

**1996. gada Eiropas čempionāts futbolā** notika Anglijā no 8. līdz 30. jūnijam. Tas bija pēc skaita 10. Eiropas čempionāts futbolā, ko rīkoja UEFA. Par Eiropas čempioniem jau 3. reizi kļuva Vācijas izlase, kas finālā ar 2:1 pagarinājumā pārspēja Čehiju. Tā kā turnīrs notika futbola dzimtenē Anglijā, čempionāta devīze bija "Futbols atgriežas mājās".

## Komandas
Šīs 16 komandas piedalījās 1996. gada Eiropas čempionātā. Turnīram automātiski kvalificējās laukuma saimnieki Anglijas izlase.

## Stadioni



## Turnīra gaita

Šajā finālturnīrā pirmoreiz piedalījās 16 komandas, kas izskaidrojams ar vairāku jaunu valstu izveidošanos Eiropā 1990. gadu sākumā. 16 komandas tika sadalītas 4 grupās pa četrām komandām. Katras grupas 2 spēcīgākās izlases iekļuva ceturtdaļfinālā.

A grupā pārliecinoši ar tuvākajiem sekotājiem galā tika laukuma saimnieki Anglijas izlase, kas apsteidza Nīderlandi un Skotiju. Nīderlande ieņēma 2. vietu tikai pateicoties vairāk gūtajiem vārtiem. B grupā uzvarēja Francijas izlase, savukārt Spānija, apsteidzot bulgārus un rumāņus, ieņēma 2. vietu. C grupā pretiniekiem cerības neatstāja vācieši, savukārt 2. vietā esošie čehi Itāliju turnīra tabulā apsteidza pateicoties uzvarai savstarpējā spēlē. D grupā labākās izrādījās Portugāles un Horvātijas izlases, savukārt no grupas neizkļuva iepriekšējie Eiropas čempioni dāņi.

2 no 4 ceturtdaļfināliem uzvarētāju izšķīra pēcspēles 11 m sitienu sērijā: tā Anglija pārspēja Spāniju, bet Francija - Nīderlandi. Savukārt Vācija un Čehija ar minimālu 1 vārtu pārsvaru uzvarēja attiecīgi horvātus un portugāļus.

Arī abos pusfinālos spēļu likteni izšķīra 11 m sitieni: aizraujošās pēcspēles sitienu sērijās Čehija uzvarēja Franciju, bet par "Futbola klasiku" sauktajā duelī Vācija pieveica Angliju.

Finālspēlē starp Vācijas un Čehijas izlasēm, pārāki ar 2-1 izrādījās vācieši, kuru labā abus vārtus guva Olivers Bīrhofs. Vācijas izlase kļuva par pirmo komandu, kas kļuvusi par trīskārtēju Eiropas čempioni.

## Grupu turnīrs

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

## Izslēgšanas turnīrs

### Ceturtdaļfināli

----

----

----

### Pusfināli

----

### Fināls

* Vērtīgākais spēlētājs: 20px Jirgens Klinsmans

Labākie vārtu guvēji
* 20px Alans Šīrers 5 
* 20px Hristo Stoičkovs 3
* 20px Brians Laudrups 3 
* 20px Davors Šukers 3
* 20px Jirgens Klinsmans - 3

## Skatīt arī
* 1996. gada Eiropas čempionāta futbolā dalībvalstu sastāvi

## Ārējās saites
* Oficiālā UEFA mājaslapa
Avia BH-26

thumb|180px|Avia logotips
**Avia BH-26** ir divvietīga lidmašīna, izlūklidmašīna-iznīcinātājs, kuru ražoja Avia Čehoslovākijā 1927. gadā. 

Lidmašīnai bija raksturīgas Pāvela Beneša un Miroslava Hajna konstruktīvās iezīmes: taisnskaldnes korpuss un biplāna spārnu "kaste" ar nevienādu augšējā un apakšējā spārna laukumiem. Pirmie lidojumu izmēģinājumi rādīja konstrukcijas nepietiekamu drošumu, tādēļ tā tika pārstrādāta.

Lidmašīna tika laista sērijveida ražošanā, bet Čehoslovākijas Gaisa spēki bruņojumā saņēma tikai 8 lidmašīnas. Tālākā lidmašīnas konstruktīvā attīstība pārauga jaunā modelī BH-28.

## Tehniskie parametri

## Ārējās saites
* Avia, a.s. pro průmysl letecký, Praha - Čakovice  
* BH-26
Ledus laukums (hokejs)

right|350px
**Hokeja ledus laukums** ir laukums, kas klāts ar ledu un paredzēts hokeja spēļu aizvadīšanai. Ledus laukumam ir taisnstūra forma, kura stūri ir noapaļoti, gar laukuma malām ir aptuveni 1 metru augsta siena - borts.

## Standarti
Pasaulē ir divi dažādi hokeja laukuma standarti - viens no tiem tiek izmantots pārsvarā Ziemeļamerikā, bet otrs praktiski visā pārējā pasaulē.

### Starptautiskais
Starptautisko standartu ir noteikusi Starptautiskā Hokeja federācija. Hokeja laukums ir 61 x 30 metrus liels, stūru rādiuss - 8,5 metri.

### Ziemeļamerikas
Ziemeļamerikas hokeja laukuma standartu principā ir izveidojusi NHL. Ledus laukums ir aptuveni 61 x 26 metrus liels, stūru rādiuss - 8,5 metri. No starptautiskā standarta to atšķir arī līniju izvietojums uz ledus.

## Stikls
Daudzās arēnās bortu augstums laukuma galos ir paaugstināts ar stikla sienu - tā ļauj skatītājiem vērot spēli un aizsargā tos no laukuma ārā izmestām ripām. Tā kā ripas spēles laikā lido ar ļoti lielu ātrumu, tad tās nopietni varētu savainot skatītājus. Nereti starp arēnas griestiem un šo stiklu ir tīkls, kas nodrošina papildu drošību.

## Skatīt arī
* Vārtsarga laukums
Aprikotīns (minerāls)

**Aprikotīns** ir kvarca paveids — caurspīdīgi aprikozu krāsas oļi. Aprikotīnu atrod ASV, Ņūdžersijas štatā, Keipmejā, Sansetbīčā.
Avanturīns

thumb|300px|Avanturīna paraugs

**Avanturīns** (, no  — 'pie izdevības', atsaucoties uz avanturīna stikla nejaušu izgudrošanu XVIII gadsimtā Murāno darbnīcās)) ir kvarca paveids. Tas ir daļēji caurspīdīgs akmens ar plāniem vizlas plātnīšu ieslēgumiem, kas liek akmenim mirdzēt (avanturescence).

Visbiežāk avanturīns ir zaļā krāsā, bet tas var būt arī oranžs, brūns, dzeltens, zils vai pelēks. Visbiežāk avanturīna īpašo mirdzumu rada fuksīta (viens no vizlu minerāliem) ieslēgumi — tie dod sudrabainu mirdzumu. Oranžu vai brūnu mirdzumu rada hematīts vai getīts. Nereti avanturīns ir joslains. Liels daudzums vizlas ieslēgumu var padarīt to necaurspīdīgu.

Avanturīnam ir gan ieža, gan minerāla iezīmes — tas sastāv no vairākiem minerāliem, tomēr kvarcs ir lielā pārsvarā. Vairākas tā īpašības nedaudz atšķiras no kvarca īpašībām. Avanturīna blīvums ir 2,64—2,69 un cietība — ap 6,5.

Tiek izgatavots arī **avanturīna stikls** — populārs avanturīna viltojums no stikla un vara. Stiklā tiek iekausētas redzama lieluma vara plātnītes kas izkliedētas ļoti vienmērīgi, kamēr īstā avanturīna ieslēgumi ir ļoti maziņi un tie izkliedēti nevienmērīgi. Sākotnējā Murāno avanturīna recepte tika turēta noslēpumā — tas bija krāšņs sarkans stikls ar zelta mirdzumu, kas bija skaistāks nekā jebkurš dabiskais avanturīns. Šī stikla izgatavošanas noslēpums ir zudis, taču ir attīstītas līdzīgas tehnoloģijas avanturīna stikla ieguvei. Zaļu avanturīna stiklu pirmoreiz ieguva 1865. gadā Francijā ar hroma piemaisījumu palīdzību un lielā daudzumā ražoja bižutērijai.

Tiek ražota (galvenokārt Japānā) arī īpaši mirdzoša **avanturīna laka**.

thumb|300px|Pulēts avanturīna olis
Par avanturīnu nereti sauc arī cita minerāla — oligoklaza mirdzošu paveidu.

No avanturīna izgatavo pērlītes, figūriņas, apdares akmeni, akvāriju akmeņus, pieminekļus. Labas kvalitātes avanturīnu izmanto juvelierizstrādājumiem.

## Atradnes
* Lielāko daļu zaļa un zilganzaļa avanturīna iegūst Indijā, Karnatakā, jo sevišķi Maisuras un Čennajas apkaimē valsts dienvidos. Te to lielos daudzumos apstrādā vietējie meistari.
* ASV — Nebraska, Vērmonta, Virdžīnija un Viskonsina
* Austrija — Štīrija, Mariacelle
* Brazīlija
* Čīle
* Dienvidāfrikas Republika — Limpopo province, Gravelote un Santora un Mpumalangas province, Barbertona
* Krievija — Urāli
* Slovākija — Košices apgabals, Zabavas raktuves
* Spānija
* Vācija — Saksija, Johangeorgenštate
* Tanzānija